Rīgā

Datums skatāms laika zīmogā Nr. 18/TA-949

Saeimas Budžeta un

finanšu (nodokļu) komisijas

priekšsēdētājam Mārtiņam Bondaram

Par izvērtējumu par Finanšu un kapitāla tirgus komisijas

pievienošanu Latvijas Bankai

Godājamais Bondara kungs!

Ministru kabinets ir izskatījis un konceptuāli atbalsta Finanšu ministrijas sadarbībā ar Latvijas Banku un Finanšu un kapitāla tirgus komisiju sagatavoto 2020. gada 20. maija izvērtējumu par Finanšu un kapitāla tirgus komisijas pievienošanu Latvijas Bankai.

Izvērtējums sagatavots saskaņā ar likuma "Par Latvijas Banku" pārejas noteikumu 3. punktā noteikto uzdevumu Ministru kabinetam līdz 2020. gada 31. oktobrim iesniegt Saeimā likumprojektu par Latvijas Banku, kurā nosaka tās pārvaldes struktūru un darbību un paredz Finanšu un kapitāla tirgus komisijas pievienošanu Latvijas Bankai, ievērojot monetārās politikas, makrouzraudzības politikas, kā arī finanšu un kapitāla tirgus dalībnieku uzraudzības un noregulējuma iestādes funkciju neatkarību, kā arī pamatojoties uz Saeimas Budžeta un finanšu (nodokļu) komisijas 2019. gada 11. septembra sēdes protokola Nr. 76 1. punktā noteikto, ka līdz 2020. gada 30. jūnijam Finanšu ministrija sadarbībā ar Latvijas Banku un Finanšu un kapitāla tirgus komisiju iesniegs izvērtējumu par paredzēto Finanšu un kapitāla tirgus komisijas pievienošanu Latvijas Bankai.

Pielikumā: 1. Ministru kabineta 2020. gada 26. maija sēdes protokola   
Nr. 36 27. § izraksts.

2. Izvērtējums par Finanšu un kapitāla tirgus komisijas pievienošanu Latvijas Bankai

(datne: izvērtējums\_ par FKTK pievienošanu).

Cieņā

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu